**Generalforsamling Nes Travselskap, lørdag 17.januar 2015 **

Sted/tid: Klubbhuset Kulmoen, Vormsund kl 17.00-18.00 (avsluttet kl 18.00)

Oppmøte: Antall 24 , stemmeberettiget 19

Referent: Laila Tranung

1. Godkjennelse av saksliste og møteinnkalling

Saksliste og møteinnkalling er godkjent

1. Valg av dirigent og referent samt to personer til å undertegne protokollen

Dirigent: Tom Egil Kaspersen

Referent: Laila Tranung

Undertegne protokollen: Grethe Tveter og Barbro Bakke

1. Godkjennelse av årsberetningen for 2014. Godkjent uten kommentarer.
2. Godkjennelse av revidert regnskap for 2014

Kasserer Truls Christiansen gjennomgikk regnskapet for 2014

Regnskapet godkjent uten kommentarer.

Tom Egil Kaspersen leste revisjonsberetningen for 2014

1. Fastsettelse av medlemskontingent

 Familiemedlemsskap kr 350 og enkeltmedlemsskap kr 250. Ingen endring for 2015

1. Innkomne forslag

Ingen innkomne forslag innen tidsfristen.

Eventuelt: Ønske om bok i påselingen hvor de som trener kan skrive seg inn. Da får vi en oversikt over hvor mange som bruker anlegget. Der kan man også skrive inn om det er noe man ønsker av endringer på anlegget. Vi ønsker primært at flere medlemmer bruker anlegget enn det er nå. Vi skal bytte ut dommertårnet iløpet av 2015. Containere er kjøpt inn fra Gammelbilklubben og står lagret på Skedsmo. Veien over jordet må også oppgraderes. Ny leietaker på Kulmoen iløpet av våren 2015. Annonse i TGN torsdag 15.januar. Leieprisen er satt til kr 12.000 pr mnd for både stall og leilighet, men med mulighet for å dele dette opp. Grunnen til økning av leieprisen er også at travselskapet skal stå for bygging av nye luftegårder. Styret vil velge leietaker utifra søknader. Medlemmene ønsket ikke å være med på utvelgelsen. Vi må også få til en ordning med banevedlikehold og snøbrøyting.

1. Valg

Valgkomiteens forslag;

* Tom Egil Kaspersen ikke på valg. Ønsker å gå av.
* Martin Fjeld ikke på valg. Ønsker å gå av
* Laila Tranung på valg. Tar ikke gjenvalg. Barbro Bakke innstilt.
* Truls Christiansen på valg. Tar gjenvalg
* Thor Richard Hansen på valg. Tar gjenvalg.
* Jens Nordli på valg, tar gjenvalg. Gjenvalgt som 1. vararepresentant
* Dag Larsen på valg, tar ikke gjenvalg. Evy Marie Brinch blir 2.vararepresentant

Da Tom Egil Kaspersen og Martin Fjeld ønsker å gå av kom Tom med ønske om å få følgende nye inn i styret; Evy Marie Brinch, Trine Kaspersen og Hilde Mari Stumberg. Alle tre ble klappet inn i styret fra medlemmene. Tom ønsket samtidig at Evy Marie Brinch skulle overta som leder.

Kommentar til måten dette ble gjort på: Nye styremedlemmer bør komme som forslag fra valgkomiteen og ikke fra styret. Dette ble tatt til etterretning, men generalforsamlingen godtok allikevel måten valget ble gjort på denne gangen.

Det ble også kommentert at tre nye ble valgt inn før vararepresentant ble spurt om de ville inn i styret.

Evy Marie Brinch ble av Generalforsamlingen valgt som leder for 1 år.

Valgkomiteen:

* Trine Kaspersen, ikke på valg. 1 år igjen
* Mona Lunde, ikke på valg, men har meldt seg ut av travlaget
* Hilde Mari Stumberg , ikke på valg

Revisorer

* Bjørg Stumberg på valg, tar gjenvalgt for 1 år
* Lene Bredesen på valg. Tar ikke gjenvalg. Valgkomiteens innstilling Dag Larsen

Nytt styre og komiteer for 2015:

Styret:

* Evy Marie Brinch – leder
* Thor Richard Hansen
* Truls Christiansen
* Trine Kaspersen
* Barbro Bakke
* Jens Nordli – 1.vararepresentant
* Hilde Mari Stumberg – 2.vararepresentant

Siden alle i valgkomiteen forsvinner i nye verv eller ut av travlaget, kom det opp forslag om ny valgkomite.

* Tom Kaspersen, ny for 1 år
* Martin Fjeld, ny for 2 år
* Dag Larsen, ny for 3 år

Revisorer

* Bjørg Stumberg
* Dag Larsen

Vormsund 17.01.2015

 Grete Ø Tveter Barbro Bakke